cyanic-selkie/wikianc huggingface dataset:
बरेली
जनसांख्यिकी
२०११ की जनगणना के अनुसार नगर की कुल जनसंख्या में से ७१,२१६ लोग (कुल जनसंख्या का ०.८ %) अनुसूचित जातियों से सम्बन्ध रखते हैं। इनमें ३७,७६३ पुरुष हैं, और ३३,४५३ महिलाएं हैं। इसके अतिरिक्त अनुसूचित जनजातियों से सम्बन्ध रखने वाले लोगों की संख्या २,७७१ (कुल जनसंख्या का ०.००३ %) है; पुरुषों की संख्या १,४५८ है, जबकि महिलाओं की संख्या १,३५३ है। नगर में स्थित झुग्गियों की संख्या २४,९११ है। इन झुग्गियों में १,४४,०९७ लोग निवास करते हैं, जो शहर की कुल जनसंख्या का लगभग १५.९३ % है। बरेली में साक्षर लोगों की संख्या ५,४३,५१५ हैं जिनमें ३,०५,८०५ पुरुष हैं जबकि २,३७,७१० महिलाएं हैं, और इस प्रकार नगर की औसत साक्षरता दर ६८.२५ % है, जो कि राज्य की औसत साक्षरता दर – ७९ % से कम है। पुरुष और महिला साक्षरता दर क्रमशः ७२.७४ % और ६३.२३ % है।
२०११ की जनगणना के अनुसार बरेली की कुल जनसंख्या में से ३,०३,३९२ लोग कार्य गतिविधियों में संलग्न हैं, जिनमें १,९७,९२५ पुरुष और ३७,८११ महिलाएं हैं। इनमें से २,३५,७३६ लोगों ने (कुल क्रमिकों का ७७.७ %) अपने काम को मुख्य कार्य (६ महीने से अधिक समय तक रोजगार या कमाई प्रदान करने वाले कार्य) के रूप में वर्णित किया, जबकि शेष ६७,६५६ लोग (कुल क्रमिकों का २२.३ %) ६ महीने से कम समय के लिए आजीविका प्रदान करने वाली सीमांत गतिविधि में शामिल हैं। नगर में १३,९४९ लोग कृषि से जुड़े हुए हैं - ४,७६६ लोग कृषक (भूमि मालिक या सह-स्वामी) हैं, जबकि ९,१७३ लोग इनके खेतों में काम करने वाले मजदूर हैं। इसके अतिरिक्त २७,८५५ लोग घरेलू उद्योग में लिप्त हैं, जबकि १,९३,९३२ लोगों ने अन्य कार्यों को अपनी आजीविका का साधन बताया।
५८.५८ % अनुयायियों के साथ हिन्दू धर्म बरेली शहर में बहुसंख्यक धर्म है। इस्लाम धर्म शहर में दूसरा सबसे लोकप्रिय धर्म है, जिसके लगभग ३८.८० % अनुयायी हैं। बरेली में, ईसाई धर्म का ०.७८ % लोगों द्वारा, जैन धर्म का ०.०५ % लोगों द्वारा, सिख धर्म का ०.९० % लोगों द्वारा और बौद्ध धर्म का ०.९० % लोगों द्वारा द्वारा पालन किया जाता है। इसके अतिरिक्त, शहर की कुल जनसंख्या में से लगभग ०.०३ % लोग उपरोक्त से अलग किसी 'अन्य धर्म' का, जबकि लगभग ०.८१ % लोग किसी विशेष धर्म का पालन नहीं करते हैं।
नगर में बोली जाने वाली प्रमुख भाषाएँ हिन्दी तथा उर्दू हैं, जो कि उत्तर प्रदेश राज्य की आधिकारिक भाषाएँ भी हैं। शेष भारत की ही तरह यहाँ भी अंग्रेजी भाषा अच्छी तरह बोली-समझी जाती है। नगर क्षेत्र में मुख्यतः मानक हिन्दी का ही चलन है, हालाँकि आस-पास के ग्रामीण क्षेत्रों में खड़ीबोली तथा कुछ हद तक ब्रजभाषा का भी प्रभाव मिलता है। नगर में अन्य कम बोली जाने वाली भाषाओं में पंजाबी और कुमाऊँनी प्रमुख हैं, जो इन क्षेत्रों से आये अप्रवासी समुदायों द्वारा बोली जाती हैं।
परिवहन
बरेली नगर रेलवे तथा सड़क मार्ग द्वारा देश के महत्त्वपूर्ण भागों से सम्बद्ध है। ये भारत की राजधानी नई दिल्ली से 265km है और उत्तरप्रदेश की राजधानी लखनऊ से 256km है। यह शहर आसपास के बड़े शहरों से अच्छे से जुड़ा हुआ है यहां से बस व रेल से निम्न शहरों मे आसानी से पहुंचा जा सकता है यथा दिल्ली लखनऊ कानपुर वाराणसी नोयडा गाजियाबाद अलवर जयपुर आगरा मुंबई कोलकाता पटना चेन्नई बेंगलोर हैदराबाद आदि
रेल मार्ग
बरेली में छह रेलवे स्टेशन हैं:-
इनमें से चार स्टेशन - बरेली जंक्शन, रामगंगा, चनेहटी तथा सी॰ बी॰ गंज उत्तर रेलवे के मुरादाबाद मण्डल के अंतर्गत, जबकि शेष दो उत्तर-पूर्व रेलवे के इज्जतनगर मण्डल के अंतर्गत आते हैं, जिसका मुख्यालय इज्जत नगर में ही स्थित है। बरेली जंक्शन, तथा सी॰ बी॰ गंज लखनऊ-मुरादाबाद रेलवे लाइन पर, रामगंगा बरेली-चंदौसी लूप पर जबकि बरेली सिटी तथा इज्जतनगर बरेली-काठगोदाम रेलवे लाइन पर स्थित हैं। बरेली जंक्शन नगर का सबसे बड़ा रेलवे स्टेशन है।
वाराणसी को लखनऊ से जोड़ने के बाद अवध व रुहेलखण्ड रेलवे ने लखनऊ के पश्चिम में रेलवे सेवाओं का विस्तार करना शुरू किया। इसी क्रम में लखनऊ से संडीला और फिर हरदोई तक रेलवे लाइन का निर्माण १८७२ में पूरा हुआ। १८७३ में बरेली तक की लाइन पूरी हुई, और उसी वर्ष इस रेलवे स्टेशन का निर्माण हुआ। इससे पहले १८७२ में मुरादाबाद से चंदौसी को जोड़ने वाली एक लाइन भी बन चुकी थी, और फिर १८७३ में ही इसे भी बरेली तक बढ़ा दिया गया। रामपुर होते हुए बरेली-मुरादाबाद कॉर्ड १८९४ में बनकर तैयार हुआ था। कालांतर में इसे मुख्य लाइन, तथा पुरानी लाइन को चंदौसी लूप कहा जाने लगा। १८९४ में एक ब्रांच लाइन चंदौसी से अलीगढ़ तक बनाई गयी थी।
१८८४ में दो मीटर गेज सेक्शन बनाए गए; भोजीपुरा से बरेली (१२ मील लम्बा) १ अक्टूबर १८८४ को खोला गया, और पीलीभीत से भोजीपुरा (२४ मील) १५ नवंबर १८८४ को खोला गया। ये दोनों बरेली-पीलीभीत प्रांतीय राज्य रेलवे का हिस्सा थे। १ जनवरी १८९१ को इसका विलय लखनऊ-सीतापुर प्रांतीय राज्य रेलवे के साथ कर लखनऊ-बरेली रेलवे की स्थापना की गयी थी। सन् १८८३-८४ में भोजीपुरा और काठगोदाम के बीच भी रेलमार्ग बिछाया गया था। ६६ मील लंबा यह रेलमार्ग "रुहेलखंड व कुमाऊँ रेलवे" द्वारा संचालित एक निजी रेलमार्ग था। रुहेलखंड व कुमाऊँ रेलवे द्वारा बरेली से दक्षिण की ओर भी रेलमार्ग बिछाया गया - कासगंज एक्सटेंशन लाइन नामक यह रेलमार्ग १८८५ में सोरों तक, और १९०६ में कासगंज तक बनकर तैयार हुआ था।
वायु मार्ग
बरेली में एक विमानक्षेत्र स्थित है; नैनीताल रोड पर इज्जत नगर में स्थित त्रिशूल वायुसेना बेस नामक यह विमानक्षेत्र वास्तव में भारतीय वायु सेना द्वारा नियंत्रित एक सैन्य हवाई अड्डा है। इस विमानक्षेत्र का एक सिविल एन्क्लेव पीलीभीत बाय-पास रोड पर मयूर वन चेतना केंद्र के पास बनाया गया है, जहाँ से केंद्र सरकार की उड़ान योजना के तहत लखनऊ और दिल्ली व [मुंबई] और बेंगलुरु के लिए उड़ानों का संचालन है। एएआई और डीजीसीए के निर्देशानुसार, हवाई अड्डे पर एटीआर के साथ ७२ सीटर और एयरबस विमान संचालित है बरेली विमानक्षेत्र का उद्घाटन उत्तर प्रदेश राज्य के नागरिक उड्डयन मंत्री नंद गोपाल नंदी और केंद्रीय मंत्री संतोष गंगवार द्वारा १० मार्च २०१९ को किया गया था।
आंतरिक परिवहन
बरेली नगर में सिटी बस सेवा शुरुआत उत्तर प्रदेश राज्य सड़क परिवहन निगम द्वारा कुतुबखाना - रेलवे जंक्शन मार्ग पर की गई थी। वर्ष १९६० में कुल ४ बसें नगरीय मार्गों पर चलती थी, और १९६४ में ६ नयी बसें लायी गयी, जिससे इनकी कुल संख्या बढ़कर १० हो गयी। १९६३-६४ तक बस सेवाओं का विस्तार कोहाड़ापीर से भोजीपुरा और फतेहगंज तक किया जा चुका था। १९७० के दशक के अंत तक छह निजी बसें यूपीएसआरटीसी के नियंत्रण में चल रही थी, जिनमें प्रतिदिन औसतन ५००० यात्री सफर करते थे। परन्तु धीरे-धीरे शहर की सड़कों पर ट्रैफिक बढ़ने और छोटे वाहनों के आ जाने से रोडवेज की यह बस सेवा घाटे में जाने लगी, और फिर वर्ष १९९० में इसे बन्द कर दिया गया। बन्द होने से पहले इस सेवा के अंतर्गत बसें कुतुबखाना से जंक्शन, सदर कैंट, सेंथल, नवाबगंज, फरीदपुर और फतेहगंज पश्चिमी को संचालित होती थीं।
नगर प्रशासन
बरेली के नगरपालिका बोर्ड का गठन २४ जून १८५८ को १८५० के उत्तर-पश्चिम प्रांत और अवध अधिनियम XXVI के तहत किया गया था। तब यह एक नगरपालिका समिति थी, जिसका गठन जिला मजिस्ट्रेट की अध्यक्षता में मनोनीत सदस्यों द्वारा होता था। नौ मनोनीत सदस्यों में से सात ब्रिटिश होते थे। जिलाधिकारी भी एक अंग्रेज ही होते थे। बाद में, १८६८ के उत्तर-पश्चिम प्रांत और अवध नगर सुधार अधिनियम ('६८ का अधिनियम VI) ने वैकल्पिक सिद्धांत की सिफारिश की। यह विधिवत लागू किया गया था। हालाँकि, जिला मजिस्ट्रेट फिर भी इस समिति के अध्यक्ष बने रहे। वर्ष १८६८ तक सदस्यों को सरकार द्वारा नामित किया जाता रहा था, जब वैकल्पिक सिद्धांत को आंशिक रूप से अपना नहीं लिया गया / २७ सदस्य चुनाव प्रक्रिया द्वारा आते थे, और ९ को नामांकित किया जाता था। यह प्रणाली १९०० तक जारी रही जब १९०० के अधिनियम के तहत, नामित सदस्यों की संख्या ६ हो गई और निर्वाचित सदस्य १८ हो गए। १९१६ के नगरपालिका अधिनियम द्वारा नामांकित सदस्यों को घटाकर ३ किया गया और निर्वाचित सदस्यों को बढ़ाकर १९ किया गया। १९६३ में इसमें फिर फेरबदल हुए; कुल ४८ सदस्यीय समिति के सभी सदस्य अब निर्वाचित होकर आते थे, और नामांकन की प्रणाली को समाप्त कर दिया गया। आम तौर पर बोर्ड का कार्यकाल ४ वर्ष का होता है।।
कानून व्यवस्था
बरेली नगर बरेली पुलिस ज़ोन और बरेली पुलिस रेंज के अंतर्गत आता है। बरेली ज़ोन का नेतृत्व एक अतिरिक्त महानिदेशक (एडीजी) के स्तर के भारतीय पुलिस सेवा (आईपीएस) अधिकारी करते हैं, जबकि बरेली रेंज के मुखिया एक पुलिस महानिरीक्षक (आईजी) रैंक के आईपीएस अधिकारी होते हैं।
बरेली जिला पुलिस का नेतृत्व वरिष्ठ पुलिस अधीक्षक (एसएसपी) करते हैं, जो जिले की कानून और व्यवस्था के लिए उत्तरदायी हैं। इस कार्य में एसएसपी की सहायता चार अतिरिक्त पुलिस अधीक्षक (एसपी) रैंक के अधिकारी करते हैं - एसपी सिटी नगरीय क्षेत्रों में थानों के कामकाज और कानून-व्यवस्था की देखभाल करते हैं, जबकि एसपी रूरल ग्रामीण क्षेत्रों में थानों की कार्यप्रणाली और कामकाज के साथ-साथ कानून व्यवस्था की देखभाल करते हैं। एसपी ट्रैफिक पूरे जिले में ट्रैफिक व्यवस्था का ध्यान रखते हैं और एसपी क्राइम उन जघन्य आपराधिक जांच की देखरेख करते हैं, जिनके लिए गहन विश्लेषण की आवश्यकता हो। इन चारों के तहत, पुलिस उपाधीक्षक (डीएसपी) स्तर के सर्कल अधिकारी (सीओ) आते हैं जो उनके अधीन आवंटित थानों की जिम्मेदारियों का ख्याल रखते हैं। ५ सर्किल अधिकारी एसपी रूरल के अंतर्गत आते हैं, ४ सर्किल अधिकारी एसपी सिटी के अंतर्गत आते हैं। सीओ ट्रैफिक एसपी ट्रैफिक के तहत आता है। इसके अतिरिक्त बरेली में एक सीओ लाइंस भी हैं।
चिकित्सा
बरेली में ३४३ निजी अस्पातल है, जबकि १५ सामुदायिक स्वास्थ्य केंद्र, और १८ अर्बन हेल्थ पोस्ट है और तीन मेडिकल कॉलेज है। इनके अतिरिक्त नगर में एक जिला अस्पताल, एक जिला महिला अस्पताल और एक मानसिक चिकित्सालय भी है।
संस्कृति
बरेली कथावाचक राधेश्याम की जन्मस्थली है, जिन्होंने अपनी राधेश्याम रामायण यहीं लिखी थी। बरेली में जन्मे अन्य लोगों में शायर वसीम बरेलवी, कवि धीरेन्द्र वर्मा, पाकिस्तानी लेखिका खादिजा मस्तूर, उपन्यासकार खालिद जावेद तथा कवियित्री डोरोथी बनर्जी प्रमुख हैं।
पर्व / त्यौहार
बरेली में लगने वाले प्रमुख मेलों में रामगंगा का चौबारी मेला, बरेली क्लब में लगने वाला उत्तरायणी मेला, नरियावल का मेला और कैण्ट का दशहरा मेला इत्यादि प्रमुख हैं। चौबारी मेला प्रतिवर्ष चौबारी ग्राम के समीप रामगंगा तट पर लगता है। यह मेला कार्तिक पूर्णिमा के दिन गंगा-स्नान के अवसर पर लगता है। इस मेले का सबसे बड़ा आकर्षण नखाड़ घोड़ो का बाजार होता है, जिसमें दूर-दराज के क्षेत्रों से लोग अपने घोड़ों का सौदा करने और खरीदने आते हैं। तीन दिवसीय उत्तरायणी मेला भी प्रतिवर्ष बरेली क्लब मैदान में 'उत्तरायणी जनकल्याण समिति' द्वारा आयोजित किया जाता है। मेला १३ से १५ जनवरी तक मकर संक्रान्ति के अवसर पर लगता है। मेले का मुख्य आकर्षण यहाँ कुमाऊँनी तथा गढ़वाली भाषा में होने वाले सांस्कृतिक आयोजन हैं, जिनमें पहाड़ी क्षेत्र के कई प्रमुख कलाकार प्रदर्शन देते हैं।
चौबारी मेले के बाद नगर का दूसरा सबसे बड़ा मेला नरियावल स्थित माता शीतला के मंदिर परिसर में गुप्त नवरात्र के अवसर पर लगता है। यह मेला लगभग १५ दिनों तक चलता है, जिसमें आस पास के गांवों के ग्रामीणों के अतिरिक्त दूर-दराज के जनपदों से भी श्रद्धालु मां के दर्शन और पूजन को आते हैं। मान्यता है कि अज्ञातवास के दौरान पांडव कुंती के साथ एक रात्रि यहां पर पहुंचे थे। उस समय गांव का नाम नरबलगढ़ था तथा नरबलि नामक एक दैत्य यहाँ निवास करता था, जो प्रतिदिन गांव से एक मानव की बलि लेता था। यह बात जब पांडवों को पता चली, तो भीम ने इसका विरोध कर दैत्य को युद्ध के लिए ललकारा, जिसने भीम की चुनौती को स्वीकार कर लिया। युद्ध से पहले भीम ने अपने भाइयों के साथ यहां माता शीतला की पूजा अर्चना कर आशीर्वाद लिया, और फिर युद्ध में नरबल को मार दिया।
अर्थव्यवस्था
यह शहर कृषि उत्पादों का व्यापारिक केंद्र है और यहाँ कई उद्योग, चीनी प्रसंस्करण, कपास ओटने और गांठ बनाने आदि भी हैं। लकड़ी का फ़र्नीचर बनाने के लिए यह नगर काफ़ी प्रसिद्ध है। इसके निकट दियासलाई, लकड़ी से तारपीन का तेल निकालने के कारख़ाने हैं। यहाँ पर सूती कपड़े की मिलें तथा गन्धा बिरोजा तैयार करने के कारख़ाने भी है।
१८२० के दशक में बरेली के तत्कालीन मजिस्ट्रेट ग्लिन ने गुलाम याह्या को बरेली के 'कारीगरों, निर्माण और उत्पादन के उनके साधनों के नाम, और उनकी पोशाक और शिष्टाचार' के बारे में लिखने के लिए कहा था। याह्या के शोध के अनुसार बरेली और उसके आसपास रहने वाले लोगों की आजीविका के सबसे लोकप्रिय साधन थे - कांच का निर्माण, कांच की चूड़ियों का निर्माण, लाख की चूड़ियों का निर्माण, क्रिम्पिंग, चने भूनना, तारें बनाना, चारपाइयां बुनना, सोने और चांदी के धागों का निर्माण, किराने की दुकानें चलाना, आभूषण बनाना और कबाब बेचना।
शहर में व्यापार और वाणिज्य, परिवहन और अन्य सामाजिक-आर्थिक गतिविधियों का त्वरित विकास बीसवीं शताब्दी की शुरुआत में रुहेलखण्ड व कुमाऊँ रेलवे के निर्माण के बाद हुआ। सदी के पहले दशक में ही नगर में नेशनल ब्रेवरी कम्पनी, एक माचिस की फैक्ट्री, एक बर्फ की फैक्ट्री और एक भाप-चालित आटा चक्की की स्थापना हुई। १९१९ में इज्जत नगर में इंडियन वूल प्रोडक्ट्स लिमिटेड की स्थापना हुई, जहाँ बड़े स्तर पर कत्था निकाला जाता था। नगर के केन्द्र से ८ किमी दूर स्थित सी॰ बी॰ गंज में भी इंडियन टरपेंटाइन & रोजिन (१९२४ में स्थापित) और वेस्टर्न इंडियन मैच कम्पनी (विमको; १९३८ में स्थापित) जैसे कई उद्योग स्थापित हुए थे। नेकपुर में १९३२ में एचआर शुगर फैक्ट्री की स्थापना हुई थी। इस सब की बदौलत बरेली १९४० के दशक में क्षेत्र का एक प्रमुख औद्योगिक तथा व्यापारिक क्षेत्र बनकर उभरा, शहर के कोने-कोने में कई बैंकों और शैक्षणिक संस्थानों की स्थापना हुई।
१९९० के दशक का अंत होते होते नगर में कई उद्योग बन्द हो गए। अप्रैल १९९८ में इंडियन टरपेंटाइन & रोजिन फैक्ट्री (आइटीआर) और सितंबर १९९८ में नेकपुर की चीनी मिल बंद हो गई। उप्र. शुगर कारपोरेशन के अधीन इस गन्ना फैक्ट्री को वर्ष १९९६ में ही लक्ष्य से अधिक उत्पादन करने के लिए गोल्ड मेडल मिला था। १५ जुलाई १९९९ फतेहगंज पश्चिमी स्थित रबड़ फैक्ट्री भी बंद हो गई। फैक्ट्री के उत्पाद पूरे एशिया के देशों में प्रसिद्ध थे, और लगभग दो हजार लोग इस फैक्ट्री में सेवाएं दे रहे थे। सीबीगंज स्थित विमको फैक्ट्री, जहां से पूरे देश भर में माचिस की सप्लाई होती थी, वर्ष २०१४ में बंद हो गई।
शिक्षा
भारतीय स्वतंत्रता संग्राम के समय से ही, बरेली राजनीतिक जागरूकता और राजनीतिक प्रेरणा का केंद्र रहा है। नगर में ३ विश्वविद्यालय हैं: महात्मा ज्योतिबा फुले रुहेलखण्ड विश्वविद्यालय, बरेली अंतर्राष्ट्रीय विश्वविद्यालय और इन्वर्टिस विश्वविद्यालय। इसके अतिरिक्त मार्च २०२० में तीन अन्य संस्थानों को (सिद्घि विनायक, फ्यूचर इंस्टीट्यूट और एसआरएमएस को) उत्तर प्रदेश सरकार द्वारा निजी विश्वविद्यालय का प्रमाणपत्र दिया गया, जिससे यहाँ स्थित विश्वविद्यालयों की संख्या ६ हो गयी। बरेली में स्थित उच्च शिक्षा के अन्य संस्थानों में इज्जतनगर में स्थित भारतीय पशुचिकित्सा अनुसंधान संस्थान तथा केन्द्रीय पक्षी अनुसंधान संस्थान शामिल हैं। नगर में तीन निजी मेडिकल कॉलेज हैं, जिनमें राजश्री, एसआरएमएस और रुहेलखंड शामिल हैं। इसके अलावा गंगाशील आयुर्वेदिक मेडिकल कॉलेज भी है, लेकिन कोई भी सरकारी मेडिकल कॉलेज नहीं है। बरेली में करीब दो दर्जन प्रबन्धन तथा प्रौद्योगिकी महाविद्यालय हैं। २८९४ बेसिक स्कूल, ४१६ माध्यमिक विद्यालय, ५२ सीबीएसई, ७ आईसीएससी स्कूल हैं।
१९७५ में स्थापित महात्मा ज्योतिबा फुले रुहेलखण्ड विश्वविद्यालय नगर का एकमात्र राजकीय विश्वविद्यालय है। विश्वविद्यालय का अधिकार क्षेत्र बरेली और मुरादाबाद मंडल के नौ जिलों तक विस्तारित है; इन ९ जिलों के सभी राजकीय महाविद्यालय इसी विश्वविद्यालय से सम्बद्ध हैं। बरेली कॉलेज नगर का सबसे पुराना महाविद्यालय है। १८३७ में स्थापित इस महाविद्यालय को १८५० में राजकीय महाविद्यालय का दर्जा दिया गया था। अपनी स्थापना के समय यह कलकत्ता विश्वविद्यालय से सम्बद्ध था, बाद में आगरा विश्वविद्यालय से सम्बद्ध हो गया। वर्तमान काल में यह रुहेलखण्ड विश्वविद्यालय से सम्बद्ध है।
पर्यटन
माना जाता है कि बरेली के पास स्थित प्राचीन दुर्ग नगर अहिच्छत्र में बुद्ध का आगमन हुआ था। यह जगह बरेली शहर से लगभग 40 किमी है। यहीं पर एक बहुत पुराना किला भी है।
बरेली के मन्दिरों, मस्जिदो,दरगाहो की सूची 1 धोपेश्वर नाथ
यह मन्दिर सदर बाजार में स्थित बहुत खूबसूरत है एवं यह भगवान शिव को समर्पित है
2 तपेश्वरनाथ
भगवान शिव को समर्पित यह मंदिर रेलवे स्टेशन के नजदीक है
3 त्रिवटीनाथ
तीन वट वृक्षों के बीच शिवलिंग निकलने से इस मंदिर का नाम त्रिवटीनाथ पड़ा। यह मंदिर बरेली शहर के बीचोबीच स्थित है जो अपने सुंदर परिवेश से प्रत्येक व्यक्ति को अपनी ओर आकर्षित करता है।
4 मणिनाथ
यह भी 2 किमी पर स्थित है
6अलखनाथ
भगवान शिव को समर्पित यह शहर का सबसे बड़ा मंदिर है इस मंदिर में कई बगीचे एवं मुख्य द्वार पर भगवान हनुमान की विशाल प्रतिमा लगी हुई है
7 पशुपति नाथ
यह है मंदिर छोटा सा परंतु देखने में बहुत खूबसूरत है इस मंदिर की खास बात यह है कि यह बीच तालाब में बना हुआ है
8.दरगाह आला हजरत
आईपैड
आईपैड एप्पल इंक का एक मीडिया टैबलेट है ।
बरेली
पर्यटन
दरगाह-ए-अला हज़रत अहमद रजा खान (1856-1921) की दरगाह है,जो 19वीं शताब्दी के हनीफी इस्लामी विद्वान दरगाह का गुंबद हजरत अल्लामा शाह महमूद जान कादरी द्वारा मैचस्टिक्स के उपयोग के साथ तैयार किया गया था[4]
आईपैड
2 मार्च, 2011 को, एप्पल ने आईपैड 2 को एक तेज़ प्रोसेसर और आगे और पीछे एक कैमरा के साथ पेश किया। इसने ए टी & टी के अतिरिक्त वेरिज़ोन द्वारा प्रदान की जाने वाली वैकल्पिक 3जी सेवा के लिए समर्थन भी जोड़ा। मार्च 2011 में जापान में विनाशकारी भूकंप और सुनामी के परिणामस्वरूप आईपैड 2 की उपलब्धता शुरू में सीमित थी।
माजिद अली जौनपुरी
माजिद अली जौनपुरी (जिसे मुहद्दिस मनवी के नाम से भी जाना जाता है; मृत्यु 1935) एक भारतीय सुन्नी इस्लामी विद्वान और तर्कवादी विचारक थे। वह मुख्य रूप से तर्क और हदीस के विषयों में अपने काम के लिए जाने जाते थे। वह दारुल उलूम देवबन्द के पूर्व छात्र थे और बताया जाता है कि उन्होंने सुनन अबू दाऊद और जामी अत-तिर्मिज़ी के हाशिया (टिप्पणी) लिखा है।
जीवनी
जौनपुरी का जन्म जौनपुर, उत्तर प्रदेश के एक गांव मणि कलां में हुआ था। उन्होंने अब्दुल हक खैराबादी, लुत्फुल्ला अलीगढ़ी और अब्दुल हक काबुली के पास पढ़ाई किया। उन्होंने 1896 (1314ईस्वी) में दारुल उलूम देवबन्द से स्नातक किया। उन्होंने रशीद अहमद गंगोही के हदीस व्याख्यान में दो साल तक भाग लिया। उन्होंने अब्दुल हक खैराबादी और अहमद हसन कानपुरी से तर्कसंगत विज्ञान का ज्ञान प्राप्त किया।
व्यवसाय
जौनपुरी ने गुलावठी में मदरसा अल-अरबियाह में पढ़ाया, और फिर मेंधू में मदरसा अल-अरबियाह, अलीगढ़ में पढ़ाया। बाद में, उन्होंने बिहार में मदरसा अल-अज़ीज़्या में पढ़ाया और फिर मेंधू में पढ़ाने के लिए वापस लौट आए। वे कोलकाता गए, जहां उन्हें आलिया विश्वविद्यालय का प्रधान शिक्षक नियुक्त किया गया, फिर "मदरसा आलिया"। उन्होंने तर्क, तर्क और दर्शन सिखाया। उन्होंने दिल्ली के धार्मिक स्कूलों में भी पढ़ाया। उनके छात्रों में शामिल हैं अब्दुल गनी फूलपुरी,सय्यद फखरुद्दीन अहमद मुरादाबादी, शुक्रुल्लाह मुबारकपुरी और  मुस्लिम जौनपुरी.
हदीस में रुचि
असीर अद्रवी के अनुसार, जौनपुरी ने "सुनन अबू दाऊद"और "जामी अत-तिर्मिज़ी"को हाशिए पर लिखा है। हबीब अर-रहमान कासमी ने उल्लेख किया है कि, "हालांकि, मुहद्दीथ मनवी तर्क और दर्शन के इमाम थे, लेकिन वह मौलाना रशीद अहमद गंगोही से बहुत प्रेरित थे। 4 साल की अवधि। फिर उन्होंने ज्ञान के अन्य विषयों के साथ, मुख्य रूप से हदीस के अनुशासन की सेवा की। हदीस की छह पुस्तकों में, वह मुख्य रूप से बुख़ारी और तिर्मिज़ी से जुड़े थे। और दोनों पर तहे दिल से लेक्चर देते थे।" 1935 में जौनपुरी की मृत्यु हो गई।
न्यायपालिका की स्वतंत्रता
न्यायपालिका की स्वतंत्रता या न्यायिक स्वातंत्र्य (Judicial independence) से आशय यह है कि न्यायपालिका को सरकार के अन्य अंगों (विधायिका और कार्यपालिका) से स्वतन्त्र हो। इसका अर्थ है कि न्यायपालिका सरकार के अन्य अंगों से, या किसी अन्य निजी हित-समूह से अनुचित तरीके से प्रभावित न हो। यह एक महत्वपूर्ण परिकल्पना है। न्यायिक स्वातंत्र्य के लिए भिन्न-भिन्न देश भिन्न-भिन्न उपाय करते हैं।
न्यायपालिका अपने कार्यों को निष्पक्षता तथा कुशलता से तभी कर सकती है जब वह स्वतंत्र हो। न्यायपालिका की स्वतंत्रता का अर्थ  है कि  न्यायाधीश स्वतंत्र, निष्पक्ष तथा निडर होनी चाहिए। न्यायधीश निष्पक्षता से न्याय तभी कर सकते हैं जब उन पर किसी प्रकार का दबाव न हो। न्यायपालिका, विधानमण्डल तथा कार्यपालिका के अधीन नहीं होनी चाहिए।
भारतीय न्यायपालिका की स्वतंत्रता
भारतीय संविधान में सरकार के तीनों अंगों के मध्य शक्तियों का पृथक्करण किया गया है। इसके तहत नागरिकों के अधिकारों का विधिवत संरक्षण सुनिश्चित करने तथा शक्तियों के दुरुपयोग को रोकने के लिए इन तीनों अंगों के मध्य पर्याप्त नियंत्रण और संतुलन की व्यवस्था की गयी है।
निम्नलिखित उपायों द्वारा भारत में न्यायपालिका की स्वतंत्रता सुनिश्चित की गई है:
सन्दर्भ
भारत के संदर्भ में ,हमारे देश में कानून का शासन चलता है।इसका मतलब यह है कि सभी कानून सभी लोगों पर समान रुप से लागू होते हैं कानून के शासन को लागू करने के लिए हमारे पास एक न्याय व्यवस्था है । अतः यह सरकार के अंग होने के नाते न्यायपालिका भी भारतीय लोकतंत्र की व्यवस्था बनाए रखने में एक अहम भूमिका निभाती है। यह इस भूमिका की केवल इसलिए निभा पाती है क्योंकि यह स्वतंत्र है। इसलिए इसे हम स्वतंत्र न्यायपालिका कहते हैं।
अज़हर अली
अज़हर अली (Azhar Ali/ (जन्म ;१९ फ़रवरी १९८५ ,लाहौर ,पंजाब ,पाकिस्तान) एक पाकिस्तान क्रिकेट टीम खिलाड़ी है जो कि वर्तमान में पाक टीम के एक दिवसीय अंतर्राष्ट्रीय के कप्तान है और टेस्ट क्रिकेट में उप-कप्तान है। अज़हर अली ने अपने टेस्ट क्रिकेट कैरियर की शुरुआत ऑस्ट्रेलिया क्रिकेट टीम के खिलाफ लॉर्ड्स क्रिकेट ग्राउंड पर लॉर्ड्स में जुलाई २०१० में की थी।
अज़हर दाईने हाथ के एक बल्लेबाज की भूमिका निभाते और और पार्ट टाइम लेग ब्रेक गेंदबाज है। अली के नाम टेस्ट क्रिकेट में एक तिहरा शतक भी है जो अक्टूबर २०१६ में वेस्टइंडीज क्रिकेट टीम के खिलाफ बनाया।
घरेलू क्रिकेट में अली ख़ान रिसर्च लेबोरेट्री ,लाहौर ,लाहौर ईगल्स ,लाहौर लॉयन्स ,लाहौर कलंडर्स ,पाकिस्तान ए और हंटली टीम के लिए खेल चुके है।पाकिस्तान सुपर लीग के पहले संस्करण के दौरान अली लाहौर कलंडर्स के कप्तान भी रह चुके है।
घरेलू क्रिकेट कैरियर
अज़हर अली दाईने हाथ के ओपनर बल्लेबाज और पार्ट टाइम लेग ब्रेक गेंदबाज है।अज़हर ने अपने घरेलू क्रिकेट कैरियर में ख़ान रिसर्च लेबोरेट्री क्रिकेट टीम के लिए हमेशा ओपनिंग बल्लेबाजी ही की है। अज़हर ने प्रथम श्रेणी क्रिकेट में कुल ४० शतक और ५३ अर्द्धशतक लगाए हैं साथ ही इनका सर्वाधिक स्कोर नाबाद ३०२* है। अज़हर ने प्रथम श्रेणी क्रिकेट में अब तक १२३ मैचों में ७,४,१९ रन बना चुके है। इनके अलावा लिस्ट ए क्रिकेट में ११९ मैचों में ५,००५ रन बना चुके है। अज़हर अली को पाकिस्तान सुपर लीग के प्रथम संस्करण में कप्तान के रूप में चयनित किया गया था। पहले संस्करण में अली ने कुल ७ मैच खेले और १८० रन बनाए थे।
अंतर्राष्ट्रीय क्रिकेट कैरियर
पाकिस्तान के ऐसे कुछ ही खिलाड़ी है जिन्होंने अपना कैरियर टेस्ट क्रिकेट से किया हो ,अज़हर भी ऐसे ही है जिन्होंने अपने क्रिकेट कैरियर की शुरुआत टेस्ट क्रिकेट से की। अज़हर ने अपना पहला टेस्ट मैच जुलाई २०१० में लॉर्ड्स क्रिकेट ग्राउंड पर ऑस्ट्रेलियाई टीम के खिलाफ खेला था।
ऑस्ट्रेलिया और इंग्लैंड के खिलाफ शुरुआत
अली ने जब अपने कैरियर की शुरुआत की तब पाकिस्तान के मिडल ऑर्डर मोहम्मद युसुफ और यूनुस खान एक दीवार थे। अली ने २०१० में ऑस्ट्रेलिया और इंग्लैंड के बनाम टेस्ट मैच खेले। अज़हर ने अपने पहले टेस्ट की पहली पारी में महज १७ रन ही बनाए और टिम पैन को कैच थमा बैठे थे। दूसरी पारी में जरूर ४२ रन बनाए लेकिन मैच में पाकिस्तान को १५० रनों से हार का सामना करना पड़ा।
इसके बाद दूसरा टेस्ट मैच खेला जो कि ऑस्ट्रेलिया के खिलाफ ही था उस मैच की पहली पारी में एक बार फिर निराश किया और सिर्फ ३० रनों पर अपना विकेट दे दिया लेकिन दूसरी पारी में इन्होंने अपना पहला अर्द्धशतक लगाया। और वो मैच भी पाकिस्तान जीता था। इंग्लैंड के खिलाफ भी अजहर ने पहले दो टेस्ट मैचों में काफी मेहनत की।
नवम्बर २०१० : अफ्रीका के खिलाफ
एक बार फिर अज़हर अली का टीम में चयन किया इस बार मैच दक्षिण अफ्रीका क्रिकेट टीम के खिलाफ खेलने थे ,यह श्रृंखला नवम्बर २०१० में आयोजित की गई थी। अज़हर ने पहले टेस्ट की दोनों पारियों में अच्छा प्रदर्शन करते हुए अर्द्धशतक लगाए ,अपनी दोनों अर्द्धशतकिय पारियों के कारण पाकिस्तान को ४५१ रनों का लक्ष्य पीछा करने में बहुत मदद मिली। इसके बाद अली ने दूसरे टेस्ट की दूसरी में जबर्दस्त ९० रन बनाए जिसमें कुल १३५ गेंदों का सामना किया था ,उस वक़्त टीम के कप्तान मिस्बाह उल हक़ थे।
जनवरी २०११ : न्यूजीलैंड का दौरा
दक्षिण अफ्रीका के खिलाफ अच्छा प्रदर्शन करने और ऑस्ट्रेलिया और इंग्लैंड जैसी टीमों के खिलाफ खेलने के अनुभव को देखते हुए चयनकर्ताओं ने एक बार अली का चयन न्यूजीलैंड के खिलाफ होने वाली दो टेस्ट मैचों के लिए कर दिया ,यह टेस्ट श्रृंखला जनवरी २०११ में हुई। दौरे के पहले टेस्ट मैच में पहली पारी में अली ने सिर्फ १८ रनों क8 पारी खेली और दूसरी पारी में खेलने का मौका ही नहीं मिल पाया क्योंकि मैच पाकिस्तान और १० - विकेट से जीत गया था। हालांकि अज़हर अली ने दूसरे टेस्ट में अपना छठा अर्द्धशतक लगाया था।
जून २०१२: श्रीलंका का दौरा
इसके अली ने टेस्ट मैचों में भी अच्छा प्रदर्शन किया और श्रृंखला के दूसरे टेस्ट की पहली पारी में अपना चौथा टेस्ट शतक जड़ दिया उस पारी में अली ने कुल १५७ रन बनाए थे। इसी प्रकार अली ने अपनी अच्छे प्रदर्शन की फॉर्म बरकरार रखी और दूसरी पारी में भी शतक लगा दिया जिसमें कुल १३६ रन बनाए थे। अपने अच्छे प्रदर्शन के चलते अली टेस्ट में 'आईसीसी के शीर्ष - १०' खिलाड़ियों में शामिल हो गए।
कप्तानी
मिस्बाह उल हक़ के वनडे से संन्यास के बाद नये कप्तान बनाने पर चर्चा चली और अली को कप्तान नियुक्त किया गया। हालांकि अली से पूर्व सरफ़राज़ अहमद को कप्तान बनाने पर चर्चा चली लेकिन बोर्ड ने अली के वनडे में २ सालों के अनुभव को देखते हुए कप्तान चुन लिया गया।
पाकिस्तान का बांग्लादेश दौरा
पाकिस्तान क्रिकेट टीम ने २०१४ - १५ में बांग्लादेश क्रिकेट टीम का दौरा किया इस बार कप्तान अज़हर अली थे। हालांकि पाकिस्तान तीनों वनडे मैच हार गया था इस कारण पाकिस्तान को काफी निराशा थी। लेकिन अज़हर ने अच्छी कप्तानी पारी खेलते हुए ६२ और १०१ रन बनाए साथ ही अपना पहला वनडे शतक भी बनाया। यह पाकिस्तान की पहली ऐसी श्रृंखला रही जिसमें बांग्लादेश के खिलाफ हार का सामना करना पड़ा।
ज़िम्बाब्वे का पाकिस्तान दौरा
ज़िम्बाब्वे क्रिकेट टीम ने २०१५ में पाकिस्तान का दौरा किया जो पाकिस्तान के लिए काफी अच्छा रहा और तीन मैचों की श्रृंखला २-० से जीत ली। अली ने श्रृंखला के पहले ही मैच में अपने देश में पहला शतक जड़ा ,यह अली का दूसरा वनडे शतक था।
पाकिस्तान का श्रीलंका दौरा
पाकिस्तान क्रिकेट टीम ने श्रीलंका का दौरा किया और ९ साल बाद श्रीलंका में जाकर श्रृंखला जीती। पाकिस्तान को अंतिम जीत इंज़माम उल हक की कप्तानी में २००६ में मिली थी। अज़हर ने इस श्रृंखला में काफी रन बनाए और सबसे तेज १००० वनडे रन बनाने वाले खिलाड़ी भी बन गए ,अली ने १००० रन सिर्फ २१ पारियों में पूरे किये।
खेल के अंत में अहमद सहजाद ने कहा था कि अज़हर अली अपने नैचुरल अंदाज में खेल रहे हैं।
"अज़हर अभी काफी अच्छी फॉर्म है इस कारण वो अपने नैचुरल अंदाज में खेल रहे हैं और आगे भी टीम के लिए अच्छा खेलेंगे ऐसा लग रहा।"
पाकिस्तान का इंग्लैंड दौरा
अगस्त २०१६ में पाकिस्तान क्रिकेट टीम ने इंग्लैंड का दौरा किया साथ ही आयरलैंड का भी दौरा किया। इसी बीच अज़हर अली ने टेस्ट श्रृंखला में इंग्लैंड के खिलाफ बर्मिंघम में शानदार १३९ रनों की शतकीय पारी खेली। इन्होंने अंतिम टेस्ट में महज ३० रन बनाए और श्रृंखला २-२ पर बराबर रही।
इसके बाद वनडे श्रृंखला प्रारम्भ हुई लेकिन पाकिस्तान के लिए अच्छी नहीं रही और श्रृंखला ४-१ से हारी। साथ ही इंग्लैंड क्रिकेट टीम ने एक वनडे मैच में ४४४ रन बनाकर विश्व रिकॉर्ड भी बनाया। अली ने वनडे श्रृंखला में दो मैचों ८० और ८२ रनों की पारी खेली और पूरी श्रृंखला में ५ पारियों में २०८ रन बनाए।
वेस्टइंडीज और पाकिस्तान २०१६ में
पाकिस्तान टी-२० श्रृंखला ३-० से जीता साथ ही वनडे श्रृंखला भी। पाकिस्तान ने पहला वनडे मैच १११ रनों से जीता ,यह पाकिस्तान की रनों से सबसे बड़ी ५वीं जीत रही वेस्टइंडीज क्रिकेट टीम के खिलाफ। बाबर आज़म ने पाकिस्तान की ओर लगातार तीन शतक लगाए जिससे पाकिस्तान को मजबूती मिली। इसके बाद कप्तान अज़हर अली ने भी तीसरे मैच में अपना तीसरा शतक लगाया और इसके साथ ही पहले ऐसे पाकिस्तानी खिलाड़ी बने जिन्होंने बतौर कप्तान तीन शतक लगाए हो।
गल्फ ऑयल
गल्फ ऑयल 1900 से 1980 तक एक प्रमुख वैश्विक तेल कंपनी थी। 1941 में आठवीं सबसे बड़ी अमेरिकी विनिर्माण कंपनी और 1979 में नौवीं सबसे बड़ी, गल्फ ऑयल तथाकथित सेवन सिस्टर्स तेल कंपनियों में से एक थी। कैलिफोर्निया की स्टैंडर्ड ऑयल के साथ अपने विलय से पूर्व गल्फ प्रसिद्ध मेलन परिवार के भाग्य के प्रमुख उपकरणों में से एक थी; गल्फ और मेलन फाइनेंशियल दोनों के मुख्यालय पिट्सबर्ग, पेन्सिल्वेनिया में स्थित थे।
गल्फ का पूर्व मुख्यालय, मूल रूप में जिसे, "द गल्फ बिल्डिंग" (अब गल्फ टॉवर कार्यालय भवन) कहा जाता था, एक कलात्मक गगनचुंबी इमारत है। 1970 में यू एस स्टील टॉवर के बनने ले पहले तक यह पिट्सबर्ग की सबसे ऊंची इमारत थी, इसके ऊपर कई मंजिल ऊंची स्टेप पिरामिड संरचना है। 1970 के दशक के अंत तक इसका संपूर्ण शीर्ष प्रकाशित रहता था, वायुमंडलीय दबाव में परिवर्तन के साथ इसके रंग बदलते थे जो मौसम परिवर्तन के सूचक थे और इसे कई मील दूर से देखा जा सकता था।
गल्फ ऑयल निगम (जीओसी (GOC)) का एक स्वतंत्र कंपनी के रूप में अस्तित्व 1985 में समाप्त हो गया जब उसने एसओसीएएल (SOCAL) के साथ विलय कर लिया और दोनों का नया ब्रांड शेवरोन रखा गया। हालांकि, ब्रांड नाम गल्फ और जीओसी के कई घटक व्यापारिक प्रभाग बने रहे। साझेदारियों फ्रेंचाइजी और एजेंसियों पर आधारित व्यापारिक हितों से संबद्ध एक लचीले नेटवर्क के रूप में उभर कर गल्फ ने 1990 से एक महत्वपूर्ण पुनरुत्थान का अनुभव किया है।
गल्फ, अपने वर्तमान अवतार में एक "नया आर्थिक" व्यवसाय है। यह बहुत कम लोगों को सीधे रोजगार देती है और इसकी संपत्ति मुख्य रूप से बौद्धिक संपत्ति: ब्रांड, उत्पाद विनिर्देशों और वैज्ञानिक विशेषज्ञता के रूप में है। संयुक्त राज्य अमेरिका में ब्रांड के अधिकार कंबरलैंड फार्म्स के पूर्ण स्वामित्व वाली सहायक कंपनी गल्फ ऑयल लिमिटेड पार्टनरशिप (GOLC) के पास हैं और यह 2,100 से अधिक सर्विस स्टेशनों और अनेक पेट्रोल टर्मिनलों का संचालन करती है, इसका मुख्यालय फ्रैमिंघम, मैसाचुसेट्स में स्थित है। अमेरिका, स्पेन और पुर्तगाल के बाहर गल्फ नेटवर्क के केंद्र में कॉर्पोरेट वाहक हिंदूजा समूह के स्वामित्व वाली कंपनी जीओआई (GOI) है। कंपनी का ध्यान मुख्यतः संयुक्त उद्यमों, लाइसेंस अनुबंधों और वितरण व्यवस्थाओं के माध्यम से एक व्यापक बाजार में अपने अनुप्रवाह उत्पादों और सेवाओं को उपलब्ध कराने पर केंद्रित है। गल्फ ऑयल इंटरनेशनल का प्रधान कार्यालय लंदन के वेस्टमिंस्टर सिटी में स्थित है।
1901 से 1982
1901 में स्पिंडलटॉप, टेक्सास में तेल की खोज के साथ गल्फऑयल बनने वाले व्यवसाय की शुरुआत हुई थी। तेल शोधन के लिए पास के पोर्ट आर्थर में एक आधुनिक रिफायनरी के विकास को बढ़ावा देने के लिए निवेशकों का एक समूह एक साथ आगे आया। सबसे बड़ा निवेशक पिट्सबर्ग मेलॉन बैंकिंग परिवार का विलियम लैरीमर मेलॉन था। अन्य निवेशकों में मेलॉन के कई पेंसिल्वेनिया के ग्राहकों के साथ ही टेक्सास के कुछ वाइल्डकैटर्स शामिल थे। इसके बाद मेलॉन बैंक और गल्फ ऑयल में निकट संपर्क बना रहा। खुद गल्फ ऑयल कॉर्पोरेशन का गठन 1907 में मुख्यतः जे.एम. गफी पेट्रोलियम तथा गल्फ रिफायनिंग कंपनीज ऑफ टेक्सास जैसे कई तेल व्यवसायों के एकीकरण के माध्यम से हुआ था।
स्पिंडलटॉप से उत्पादन इसकी खोज के बाद 100000 oilbbl/d के आसपास शीर्ष पर था, उस के बाद इसमें गिरावट आती गई। बाद की खोजों ने 1927 को स्पिंडलटॉप के उत्पादन का शीर्ष वर्ष बना दिया, लेकिन शुरुआती गिरावट ने गल्फ को शोधन क्षमता में अपने पर्याप्त निवेश को बनाए रखने के लिए आपूर्ति के वैकल्पिक स्रोत खोजने के लिए मजबूर कर दिया। इसे ओक्लाहामा तेलक्षेत्रों से गल्फ की पोर्ट आर्थर स्थित रिफायनरी को जोड़ने वाली 400 मील (640 किमी) लंबी पाइपलाइन का निर्माण करके हासिल किया गया। पाइपलाइन को सितंबर 1907 में खोला गया। बाद में गल्फ ने पूर्वी और दक्षिणी अमेरिका में पाइपलाइनों और रिफाइनरियों के एक नेटवर्क का निर्माण किया जिसके लिए भारी पूंजी निवेश की आवश्यकता थी। इस प्रकार, गल्फ ऑयल ने तेल क्षेत्र में निवेश के लिए मेलॉन बैंक को एक सुरक्षित वाहन प्रदान किया।
गल्फ ने पंपों से विशिष्ट नारंगी डिस्क लोगो चिह्नित कंटेनरों में गैसोलिन बेचकर ब्रांडेड उत्पाद बेचने की अवधारणा को प्रोत्साहित किया। एक गल्फ ब्रांड का गैसोलिन खरीदने वाले ग्राहक को इसकी गुणवत्ता और सतत मानक के प्रति आश्वस्त किया जा सकता था। (20वीं सदी के आरंभ में अमेरिका में बिना ब्रांड वाला गैसोलिन अक्सर दूषित और अविश्वसनीय गुणवत्ता वाला होता था).
युद्ध के दौरान के वर्षों में गल्फ ऑयल अपनी गतिविधियों को मुख्यतः अमेरिका में सीमित रख कर स्थिरतापूर्वक आगे बढी. नीचे से ऊपर तक एकीकृत व्यावसायिक गतिविधियां कंपनी की विशेषता बन गई थी और वह तेल उद्योग के प्रत्येक क्षेत्रः खोज, उत्पादन, परिवहन, शोधन और विपणन में सक्रिय थी। इसने स्वयं को संबद्ध उद्योगों जैसे पेट्रोकेमिकल्स, ऑटोमोबाइल घटक निर्माण में भी शामिल कर लिया। इसने महत्वपूर्ण व्यापारिक और तकनीकी नवाचार शुरू किए, पहले ड्राइव-इन सर्विस स्टेशन (1911), मानार्थ सड़क के नक्शे, फेरी झील में पानी के ऊपर ड्रिलिंग और उत्प्रेरक आणविक विखंडन परिशोधन प्रक्रिया (गल्फ ने विश्व की पहली उत्प्रेरक आणविक विखंडन इकाई 1951 में अपने पोर्ट आर्थर, टेक्सास परिशोधन कॉम्पलेक्स मे लगाई थी). गल्फ ने एकीकृत, अंतरराष्ट्रीय "तेल प्रमुख" का मॉडल भी स्थापित किया जो उन बहुत बड़ी कंपनियों के एक समूह को संदर्भित करता था जिन्होंने उन देशों में जहां वे काम करती थीं, काफी प्रभावशाली और संवेदनशील स्थिति हासिल कर चुकी थीं।
गल्फ का मेक्सिको की खाड़ी, कनाडा और कुवैत में व्यापक अन्वेषण और उत्पादन कार्य संचालित था। कंपनी ने कुवैत में तेल उत्पादन के शुरुआती विकास में प्रमुख भूमिका निभाई थी और 1950 और 1960 के दशकों में उसके कुवैती सरकार के साथ जाहिरा तौर पर “विशेष संबंध” रहे थे। इस विशेष संबंध ने प्रतिकूल ध्यान आकर्षित किया, क्योंकि यह "राजनीतिक योगदान" (नीचे देखें) और लोकतंत्र विरोधी राजनीति के लिए समर्थन के रूप में माना गया, जैसा कि 1950 में काहिरा में टीडब्लूए (TWA) की एक विमान दुर्घटना में मारे गए गल्फ के एक कार्यकारी के शरीर से मिले कागजात से सबूत मिला था।
सन् 1934 में गल्फ और बीपी (BP) के संयुक्त उद्यम के रूप में कुवैत ऑयल कम्पनी का गठन किया गया था। इस उद्यम में बीपी और गल्फ दोनों ने बराबर शेयर रखे. केओसी (KOC) ने 1930 के दशक के अंत में कुवैत में तेल की खोज का बीड़ा उठाया था। 1938 में बर्गन में तेल की खोज की गई थी लेकिन 1946 में जाकर कच्चे तेल की पहली खेप वहां से भेजी गई थी। तेल उत्पादन 1955 में रॉधताइन से तथा 1959 में मिनागिश से शुरू किया गया था। केओसी (KOC) ने 1964 में गैस उत्पादन शुरू कर दिया था। यह कुवैत से भेजा जा रहा सस्ता तेल था जिसने गल्फ के यूरोप, भूमध्य, अफ्रीका और भारतीय उपमहाद्वीप में विविध पेट्रोलियम क्षेत्रों के संचालन के लिए आर्थिक आधार का तैयार किया। ये आखिरी संचालन गल्फ ऑयल कंपनी, ईस्टर्न हेमीस्फियर लिमिटेड (GOCEH) द्वारा उनके 2 पोर्टमैन स्ट्रीट लंदन डब्लू1 स्थित कार्यालयों से समन्वित किया गया था।
गल्फ ऑयल 1970 के आसपास अपने विकास के चरम पर पहुंच गई थी। उस वर्ष, कंपनी ने 1.3 Moilbbl कच्चा तेल प्रतिदिन परिशोधित किया, उसकी परिसम्पत्तियों का मूल्य 6.5 करोड़ डॉलर था, वैश्विक रूप से इसमें 58,000 कर्मचारी नियुक्त थे और इसके शेयर धारकों की संख्या 163,000 थी। इसके पेट्रोलियम विपणन हितों के अलावा, गल्फ पेट्रो रसायनों, प्लास्टिक और कृषि रसायन की एक प्रमुख निर्माता थी। यह अपनी सहायक कंपनी गल्फ जनरल एटॉमिक इंक. के माध्यम से नीभिकीय ऊर्जा क्षेत्र में भी सक्रिय थी। 1970 के दशक के मध्य में रोमानिया में परमाणु शक्ति संयंत्र के मिर्माण का सौदा विफल होने के बाद गल्फ ने बाद परमाणु क्षेत्र में अपनी भागीदारी को छोड़ दिया।
1974 में, कुवैत नेशनल असेंबली ने केओसी (KOC) की इक्विटी में 60 प्रतिशत हिस्सेदारी लेली तथा शेष 40 प्रतिशत बीपी (BP_और गल्फ के बीच समान रूप से विभाजित कर दिए गए। 1975 में शेष इक्विटी भी प्राप्त कर कुवैत ने केओसी (KOC) का पूर्ण स्वामित्व प्राप्त कर लिया था। इसका अर्थ यह था कि अब गल्फ (ईएच (EH)) को यूरोप में अपने अनुप्रवाह संचालन के लिए विश्व बाजार से व्यावसायिक दरों पर कच्चा तेल खरीदना था। पूरा जीओसी (EH) ढांचा अब आर्थिक अर्थों में सीमांत बन गया था। गल्फ द्वारा यूरोप में स्थापित की गई विपणन कंपनियों में से कई कभी भी अकेले अपने आप काम करने के लिए व्यवहार्य नहीं रही।
1967 के युद्ध के बाद नहर स्वेज के बंद होने सहित उस समय की घटनाओं के साथ विश्व तेल उद्योग को समायोजित करने के उद्देश्य से 1960 के दशक के अंत में गल्फ कई परियोजनाओं के साथ आगे आई थी। विशेष रूप से, गल्फ ने क्रमशः यूरोपाय और एशियाई बाजारों में आपूर्ति के लिए बहुत बड़े क्रूड कैरियरों (यूएलसीसी (ULCC)) से आदान-प्रदान करने में सक्षम गहरे पानी में दो टर्मिनल आयरलैंड में बैंट्री बे में सेवा और जापान में ओकीनावा में बनाने का काम शुरू किया। 1968 में, यूनीवर्स आयरलैंड को गल्फ के टैंकर बेड़े में जोड़ा गया था। में, यह दुनिया का सबसे बड़ा व्यापारिक जहाज था जो अधिकतर सामान्य बंदरगाहों पर खड़ा होने में असमर्थ था।
गल्फ ने मिलफोर्ड हैवन में पेमब्रोक कैटेलिटिक क्रैकर रिफयनरी और संबद्ध मेनलाइन पाइपलाइन्स ईंधन वितरण नेटवर्क बनाने के लिए टेक्साको सहित अन्य बड़ी कंपनियों के साथ भागीदारी में भाग लिया। स्वेज नहर के दोबारा खुलने और पुराने यूरोपीय तेल टर्मिनलों (यूरोपूर्ट और मार्चवुड) के उन्नयन का मतलब था कि इन परियोजनाओं से वित्तीय लाभ उतना नहीं रहा जितनी उम्मीद की गई थी। जनवरी 1979 में टोटल टैंकर बेलेगीज में (बेलेगीज दुर्घटना) विस्फोट से बैंट्री टर्मिनल तबाह हो गया था और यह दुबारा कभी पूरा नहीं खोला गया। आयरिश सरकार 1986 में टर्मिनल का स्वामित्व संभाल लिया और वहां अपने सामरिक तेल भंडार रखे.
1970 के दशक में, गल्फ ने उत्तरी ब्रिटेन के समुद्र में कैबिंडा में नए तेल क्षेत्रों के विकास में भाग लिया, हालांकि ये उच्च-लागत के कार्य थे जिनसे गल्फ के हितों की कुवैत में हुई हानि की भरपाई कभी नहीं हो सकी। अंगोला के गृह युद्ध के दैरान कैबिंडा में तेल प्रतिष्ठानों की रक्षा के लिए एक भाड़े के सैनिकों की सेना तैयार करनी पड़ी थी। अंगोला से संबंध एक और "विशेष संबंध" था जिसने टिप्पणियों को आकर्षित किया था। 1970 के दशक के अंत में, गल्फ अफ्रीका में एक सोवियत गुट के शासन को आर्थिक सहायता दे रही थी जबकि अमेरिकी सरकार जोनास साविम्बी के नेतृत्व में यूनिटा विद्रोहियों को समर्थन दकर उस शासन को उखाड़ फेंकने का प्रयास कर रही थी।
1975 में, अध्यक्ष बॉब डोरसे सहित गल्फ के कई वरिष्ठ अधिकारियों को अवैध "राजनीतिक योगदान” देने के मामले में फंसाया गया और पदों को छोड़ने के लिए नजबूर कर दिया गया। गल्फ के भाग्य में एक महत्वपूर्ण समय में वरिष्ठ कर्मियों के इस नुकसान का भविष्य की घटनाओं पर असर हो सकता था।
1980 के दशक के आरंभ में गल्फ का वैश्विक परिचालन मंदी के दौर में आर्थिक रूप से संघर्ष कर रहा था, इसलिए गल्फ के प्रबंधन ने अपनी व्यवहार्यता बनाए रखने के लिए 1981 में "बिग जॉबर" रणनीतिक पुनःएकत्रीकरण का रास्ता निकाला (एक चयनात्मक संपत्ति त्याग कार्यक्रम के साथ). बिग जॉबर रणनीति ने यह माना कि एकीकृत, बहुराष्ट्रीय तेल प्रमुख के दिन खत्म हो गए थे, क्योंकि इसमें आपूर्ति श्रृंखला के उन हिस्सों पर ध्यान केंद्रित करना शामिल था जहां गल्फ को एक प्रतिस्पर्धात्मक लाभ था।
विपणन और विज्ञापन
1960 के दशक में गल्फ ऑयल एनबीसी न्यूज के विशिष्ट घटनाओं के कवरेज, उल्लेखनीय रूप से अमेरिकी अंतरिक्ष कार्यक्रम का प्रमुख प्रायोजक था। कंपनी ने अपने स्टेशनों पर विज्ञापन वस्तुएं जिनमें अंतरिक्ष अभियान के लोगो वाले स्टिकर, एक कागज का चंद्रयान का मॉडल किटऔर “हम शांति में आ गए” शीर्षक वाली पुस्तक जिसमें चंद्रमा पर अपोलो 11 के उतरने के चित्र थे बांट कर संबंध का इस्तेमाल अपने हित के लिए किया।
अपने अपोलो अभियान के कवरेज के दौरान एनबीसी द्वारा प्रसारित गल्फ के एक विशेष रूप से यादगार विज्ञापन में बैंट्री बे में गल्फ के परिचालन की शुरुआत को श्रद्धंजलि देते हुए यूनिवर्स आयरलैंड के हवाई और ऑनबोर्ड दृश्य दिखाए गए जिन में टॉमी मेकम और क्लैंसी ब्रदर्स गा रहे थे “ब्रिंगिंग होम द ऑयल”.
1960 के दशक में तथा 1970 के दशक के आरंभ में जॉन वायर ऑटोमोटिव टीम को प्रायोजित करके मशहूर हुई गल्फ ऑयल अपने ऑटो रेसिंग के साथ संबंधो के कारण इसका सर्वाधिक पर्याय बन गई थी। इसकी फोर्ड जीटी40 और पोर्श 917 के साथ जुड़ी हलकी नीली और नारंगी रंग योजना सर्वाधिक प्रसिद्ध कॉर्पोरेट रेसिंग रंगों में से एक हैं और इस को गल्फ द्वारा प्रायोजित अन्य रेसिंग टीमों द्वारा भी दोहराया गया। इसकी लोकप्रियता का बहुत सा श्रेय इस तथ्य को जाता है कि 1971 की फिल्म ल मैन्स में स्टीव मैक्क्वीन का चरित्र निभाने वाले माइकल डिलेनी गल्फ की टीम के लिए गाड़ी चलाते थे। मैक्क्वीन की मृत्यु के बाद उसकी बढ़ती लोकप्रियता और फिल्म में उसके द्वारा पहनी गई ह्यू्अर मोनैको की बढ़ती लोकप्रियता के परिणामस्वरूप टीएजी ह्यूअर ने गल्फ लोगो और ट्रेडमार्क रंग योजना के साथ घड़ी का सीमित संस्करण जारी किया। उसी युग में ब्रूस मैक्लारेन के दिनों के दौरान गल्फ ऑयल ने टीम मैक्लारेन को भी प्रायोजित किया था जो नारंगी पपीते की रंग योजना के साथ लिखने के लिए गल्फ के नीले रंग का उपयोग करती थी।
1963 से 1980 तक, गल्फ ऑयल ने विश्व की सबसे बड़ी लॉजिंग शृंखला होलिडे इन के साथ औपचारिक समझौता किया था जिसके अनुसार अमेरिका और कनाडा में स्थित होलिडे इन में खाने और ठहरने के लिए गल्फ क्रेडिट कार्ड स्वीकार किये गए। बदले में गल्फ ने प्रमुख अमेरिकी राजमार्गों साथ कई हॉलिडे इन संपत्तियों के परिसरों में एक ही स्थान पर गैसोलिन, ऑटो सर्विस, भोजन और आवास की उपलब्धता प्रदान की। कई पुराने होलिडे इन की संपत्तियों पर अभी भी गल्फ के मूल स्टेशन मौजूद हैं, कुछ बंद हो गए तथा कुछ चालू हैं, लेकिन कुछ आज गल्फ स्टेशन के रूप में कार्यरत हैं।
गल्फ नो-नॉक्स गैसोलिन का विज्ञापन किया गया एक उछलते हुए घोड़े द्वारा दो पैरों की छाप छोड़ी गई थी। अनेक विज्ञापन दो पदचिह्नों के आसपास केंद्रित थे। 1966 में उज्ज्वल नारंगी त्रिआयामी स्वयं चिपकने वाले घोड़े के पदचिह्नों वाले गाड़ियों के बंपर पर चिपकाने के लिए स्टिकर बांटे गए। 1968 के चुनावी मौसम में, एक अन्य लोकप्रिय भेंट थी सोने की घोड़े की नाल के आकार की आंचल पिन जिस पर या तो डेमोक्रेटिक गधे का या रिपब्लिकन हाथी का चित्र था।
अंत
1980 तक, गल्फ ने एक विशाल निगम की कई विशेषताएं प्रदर्शित की, जो अपनी राह से भटक गया था। इसका एक बहुत बड़ा लेकिन शेयरों की गिरी हुई कीमतों के साथ जुड़ा हुआ एक कमजोर प्रदर्शन वाला परिसंपत्ति पोर्टफोलियो था। गल्फ का शेयर बाजार मूल्य उसकी अपनी संपत्ति के अवशिष्ट मूल्य से नीचे गिरना शुरू हो गया था। ऐसी स्थिति स्थिति में अधिग्रहण को उत्सुक कॉर्पोरेट हस्तियों का ध्यान तो आकर्षित होना ही था, हालांकि फॉर्चून 500 की शीर्ष 100 में से एक निगम को 1980 के दशक के आरंभ में अधिग्रहण के खतरे से सुरक्षित समझा गया था।
एक स्वतंत्र कंपनी के रूप में इसका नाश 1982 में शुरू हुआ जब ऐमरिलो, टेक्सास के एक तेल व्यापारी और कॉर्पोरेट अधिग्रहणकर्ता (या ग्रीनमेलर) टी. बून पिकन्स, जो मीसा पेट्रोलियम का मालिक था, ने तुलसा, ओक्लाहोमा से अपेक्षाकृत बड़ी (लेकिन तब भी गैर-बड़ी तेल कंपनी मानी जाती थी) सिटीज सर्विस कंपनी (आम तौर पर सिटगो के नाम से अधिक जानी जाती थी), जो तब बीस की दहाई में काफी नीचे व्यापार कर रही थी, के अधिग्रहण का प्रस्ताव किया। पिकन्स ने पहले निजी तौर पर अधिग्रहण के अनुकूल $45 प्रति शेयर की पेशकश की और फिर बाद में जब सिटीज के सीईओ (CEO) ने एक $50 प्रति शोयर का सार्वजनिक प्रस्ताव पेश किया। गल्फ ने मीसा के अधिग्रहण प्रयास को 63 डॉलर प्रति शेयर का प्रस्ताव देकर पहले ही रोक दिया, जिसे सिटीज ने (तब बाजार में $37 की दर थी) स्वीकार कर लिया। सिटीज ने तब पिकन्स को 55 डॉलर प्रति शेयर पर खरीद लिया। एक बार पिकन्स के चले जाने के बाद गल्फ अनुमानतः सिटीज सर्विसेज की आरक्षित निधि की सटीकता के संबंध में विवाद के चलते अपने अधिग्रहण प्रस्ताव से पीछे हट गया तथा सिटीज के शेयरों का मूल्य गिरने से शेयरधारकों के कानूनी दावे बढ़ गए, इसके साथ ही गल्फ के वॉलस्ट्रीट पर तथा वित्तपोषण निवेशक बैंकों, जन्होंने मीसा को हराने में गल्फ की सहायता की थी, में प्रबंधन के प्रति अविश्वास तथा गल्फ के पीछे हटने से कड़के ही रह गए। सिटीज सर्विसेज को अंततः ऑक्सीडेन्टल पेट्रोलियम को बेच दिया गया तथा खुदरा स्टोर संचालन 7-इलेवन के संचालक साउथलैंड कॉर्पोरेशन को बेच दिये गये। गल्फ द्वारा सिटीज सर्विसेज का अधिग्रहण छोड़ देने के परिणामस्वरूप गल्फ के विरुद्ध (बाद में शेवरोन के विरुद्ध) 15 साल तक मुकदमेबाजी चलती रही।
उद्योग में गिरते लाभ और सिटगो की आरक्षित निधि के बिना मीसा और उसके निवेशक अधिग्रहण लक्ष्य की तलाश में लगे रहे, सिटगो के लिए लड़ती गल्फ के ऊपर से भारी पोर्टफोलियो और सिमटती आरक्षित निधि उसकी कुल परिसंपत्तियों का अवमूल्यन कर रही थी। 1983 की पतझड़ तक उन्होंने आसानी से, लेकिन जल्दी से, स्वयं को सामने लाने तथा 5 प्रतिशत पर एसईसी (SEC) के सामने अपने इरादे की घोषणा से बचने के लिए गल्फ ऑयल के 4.9 प्रतिशत शेयर प्राप्त कर लिए। एसईसी (SEC) दायर करने के लिे मिले दस दिन की अवधि में मीसा और उसके निवेशक भागीदारों ने अक्टूबर 1983 तक गल्फ के संस्थापक मेलन परिवार से अधिक 11 प्रतिशत शेयर खरीद लिए। मीसा के दखल के जवाब में गल्फ ने नवम्बर 1983 के अंत में शेयरधारकों की बैठक बुलाई और तदनंतर अंतरपणन को न्यूनतम करने के लिए कटर्पोरेशन के नियमों में बदलाव के विषय पर छद्म युद्ध में लिप्त हो गई। पिकन्स ने गल्फ के मौजूदा प्रबंधन की जोरदार आलोचना की और एक रॉयल्टी ट्रस्ट के माध्यम से शेयरधारक मूल्य जारी करने के उद्देश्य से एक वैकल्पिक व्यावसायिक योजना की पेशकश की, जिसके संबंध में प्रबंधन ने तर्क दिया कि इससे गल्फ की बाजार में हिस्सेदारी कम हो जाएगी. पिकन्स ने एक ऐसे कॉर्पोरेट दलाल के रूप में प्रतिष्ठा अर्जित करली थी जो कंपनियों की तरफ से बोली लगाकर मुनाफा बनाता था लेकिन वास्तव में अधिग्रहण नहीं करता था। अकेले 1980 के दशक के आरंभ में ही उसने सिटी सर्विसेज, जनरल अमेरिकन ऑयल, गल्फ, फिलिप्स पेट्रोलियम और यूनोकैल के लिए असफल बोली लगाई. ऐसी बोलियां लगाने से लक्ष्यित कंपनियों में संपत्ति विनिवेश तथा ऋणों में कमी करने के एक उन्माद को बढ़वा मिला। यह एक मानक बचाव की मौजूदा शेयर की कीमत बढ़ाने के लिए सुनियोजित चाल है, हालांकि संभवतः दीर्घकालिक रणनीतिक लाभ की कीमत पर. लक्ष्यित शेयरों के मूल्यों में तेजी से वृद्धि होती थी, उस बिंदु पर पिकन्स अच्छा, खासा लाभ बनाते हुऐ अपने हितों को निकाल देता था।
गल्फ प्रबंधन और निर्देशकों का मानना था कि मीसा की बोली में एक दीर्घकालिक कार्यशील कंपनी के रूप में गल्फ के व्यवसाय का कम मूल्यांकन किया गया था तथा यह गल्फ के शेयरधारकों के हित में नहीं थी। गल्फ के सीईओ और अध्यक्ष जेम्स ली ने नवम्बर 1983 में शेयरधारकों की बैठक के दौरान मीसा स्वामित्व के मामले पर बोलते हुए दावा किया कि पिकन्स का रॉयल्टी ट्रस्ट का विचार "तुरंत-धनवान-बननेकी-योजना" के अलावा और कुछ नहीं था जो आनेवाले दशकों में कॉर्पोरेशन की लाभ की समभावनाओं को कम कर देगा। इसलिए गल्फ ने पिकन्स विरोध करने की सोची, जिसमें ये शामिल थे "डेलावेयर कॉर्पोरेशन" के रूप में पुनः दायर करा जिससे शेयरधारक सामूहिक रूप से मतदान न कर सकें (यह डर था कि पिकन्स बोर्ड का नियंत्रण प्राप्त करने के लिए अपने शेयरों का उपयोग कर सकता था) और ऐशलैंड ऑयल की पेशकश को सुनना (जो मीसा-पूर्व के गल्फ के मूल्य को दोगुना कर देता), जनरल इलेक्ट्रिक (जिसने दो वर्ष मीडिया कंपनी एनबीसी/आरकेओ (NBC/RKO) का अधिग्रहण करके वित्तीय संसार को चौंका दिया था) तथा अंत में शेवरोन ने 1984 के अंत में अपना सफेद घोड़ा चला. गल्फ ने अपनी दुनिया भर में कार्यरत सहायक कंपनियों में से कई का स्वामित्व-त्याग करके 1985 के वसंत से शेवरॉन के साथ विलय कर लिया। निवेशकों के मीसा समूह ने जब अपने गल्फ शेयरों को शेवरोन के नाम किया तो उसके निवेशकों के समूह को 76 करोड़ डॉलर का मुनाफा हुआ बताया जाता है। पिकन्स ने दावा किया है कि गल्फ के शेयरधारकों के लिए गल्फ स्टॉक पर दोगुने सा ज्यादा लाभ वसूल करने के बाद (साथ-साथ इसका प्रबंधन जो प्रत्येक मोड़ पर उससे लड़ा) शेवरोन द्वारा मीसा के शेयरों का भुगतान अंतिम था।
गल्फ और शेवरोन के जबरन विलय से जो विवाद पैदा हुआ उस पर व्यापक रूप से बहस हुई थी। रीगन प्रशासन के यह सार्वजनिक करने कि वह इस मामले में किसी प्रकार के सरकारी हस्तक्षेप करने के विरुद्ध था तथा इस प्रकार के किसी विधेयक को वीटो किया जाएगा, से पूर्व अमेरिकी सीनेट ने एक साल तक तेल कंपनियों के विलय पर रोक लगाने के लिए कानून बनाने पर विचार किया था। हालांकि पिकन्स और ली (गल्फ के सीईओ) को अंतिम रूप से विलय होने के कई महीने पूर्व सीनेट में गवाही देने के लिए बुलाया गया था और मामला संघीय व्यापार आयोग (एफटीसी (FTC)) को भेज दिया गया। एफटीसी (FTC) ने केवल सौदे के विषय को सख्त शर्तों के अधीन सौदा मंजूरी दी थी। इससे पहले कभी भी किसी "छोटे ऑपरेटर" द्वारा एक फॉर्च्यून 500, या गल्फ के मामले में फॉर्च्यून 10 कॉर्पोरेशन का सफलतापूर्वक अधिग्रहण नहीं हुआ था। विलय ने लंबे समय से अनन्य रहे "गैर प्रमुख स्वतंत्र" कंपनियों से उठकर बने बड़ी तेल कंपनियों के एकीकृत क्लब "सेवन सिस्टर्स" को भारी आश्चर्य के झटके दिए। यहां तक कि एक्सॉन के एक बोर्ड सदस्य ने 1980 के दशक के मध्य में यह स्वीकार किया कि "बोर्ड की बैठकों में हम सभी चर्चा करते थे कि क्या टी. बून पिकन्स अभी भी है". सरकार के साथ मामले का निपटान करने के लिए न्यास-विरोधी आवश्यकताओं की पूर्ति हेतु शेवरोन को कुछ गल्फ स्टेशन और पूर्वी अमेरिका में स्थित एक रिफायनरी को ब्रिटिश पेट्रोलियम (बीपी (BP)) तथा कंबरलैंड फार्म्स को बेचना पड़ा था, इसके साथ ही कुछ अंतर्राष्ट्रीय संचालनों को भी बेचना पड़ा था। इसने एक समय उद्योग की अग्रणी उपनगरीय उत्तरी पिट्सबर्ग में स्थित गल्फ लैब्स को भी पिट्सबर्ग विश्वविद्यालय को अनुसंधान व्यवसाय इनक्यूबेटर के रूप में प्रयोग हेतु रखरखाव व सीडमनी के रूप में 50 लाख डॉलर सहित दान करना पड़ा था। "गल्फ लैब्स" अनुसंधान परिसर में 55 बहुमंजिला इमारतें 85 acre पर 800000 sqft के साथ तथा कई रासायनिक प्रयोगशालाएं, पेट्रोलियम उत्पादन और परिशोधन क्षेत्र और यहां तक कि एक रिएक्टर सहित पूर्ण नाभिकीय प्रयोगशाला शामिल थे जहां 1985 में 2000 के करीब इंजीनियर और वैज्ञानिक गल्फ/शेवरोन की तरफ से 10 करोड़ डॉलर के बजट के साथ कार्यरत थे। इस दान के बाद इसका नाम बदल कर यूनिवर्सिटी ऑफ पिट्सबर्ग एप्लाइड रिसर्च सेंटर या यू-पार्क (U-PARC) रख दिया गया और इसे छोटी तकनीकों, कंप्यूटर और इंजीनियरिंग फर्मों के साथ-साथ स्नातक स्तर के अनुसंधान को लिए खोल दिया गया।
परिणाम
बीपी, शेवरॉन, कंबरलैंड फार्म्स तथा दूसरी कंपनियां जिन्होने पूर्व गल्फ संचालन को हासिल किया था, ने 1990 के दशक के शुरुआत तक गल्फ नाम का इस्तेमाल करना जारी रखा। इस कारण से अमेरिका के खुदरा बाजार ने उपभोक्ता को भ्रम में रखा क्योंकि मूल कंपनियां एक दूसरे के क्रेडिट कार्ड को स्वीकार नहीं करती थीं। संयुक्त राज्य अमेरिका में बीपी और शेवरॉन द्वारा अधिकृत सभी पूर्व गल्फ स्टेशनो के नाम तब से ही बदल दिए गए। फ्रामिंघम, मैसाचुसेट्स, में आधारित गल्फ ऑयल लिमिटेड पार्टनर्शिप (GOLP), ने शेवरॉन से पूर्वोत्तर अमेरिका के लिए गल्फ ब्रांड अधिकारों का एक लाइसेंस खरीदा. शेवरॉन के पास अभी भी गल्फ ब्रांड का स्वामित्व था, लेकिन इसका कोई लगभग सीधा इस्तेमाल नहीं कर रही थी। जनवरी 2010 में, जीओएलपी (GOLP) ने शेवरॉन से संपूर्ण ब्रांड खरीदा तथा एक राष्ट्रव्यापी विस्तार अभियान शुरू किया। जीओएलपी (GOLP) एक माइने से ओहिओ तक पहुंचने वाला वितरण नेटवर्क चलाता है। उत्तरी अमेरिका में ज्यादातर गल्फ-ब्रांडेड फिलिंग स्टेशनों का स्वामित्व फ्रामिंघम के कंबरलैंड फार्म्स के पास है, जो जीओएलपी (GOLP) में दो-तिहाई हिस्से का मालिक है। इसके अलावा, उत्तरी अमेरिका के अंदर गल्फ ब्रांड के तहत कुछ स्वतंत्र स्वामित्व वाली फ्रैन्चाइज़ी अभी भी चल रही हैं, जैसे कि अमेरिकन रिफाइनिंग समूह, जिसको मिश्रण तथा गल्फ ब्रांडेड स्नेहक वितरित करने के लिये शेवरॉन से लाइसेंस प्राप्त है।
गल्फ ऑयल इंटरनेशनल (GOI): अमेरिका, पुर्तगाल और स्पेन के बाहर गल्फ ब्रांड अधिकारों का स्वामित्व रखता है। इसका स्वामित्व हिंदुजा समूह के पास है। जीओआइ (GOI) मुख्य रूप से स्नेहक, तेल और ग्रीस में व्यापार करता है। जीओआइ (GOI) भी पेट्रोलियम और ऑटोमोटिव सेक्टर में ऑपरेटरों को गल्फ ब्रांड की फ्रैन्चाइज़ी देने में शामिल है; गल्फ ब्रांडेड फिलिंग स्टेशन ब्रिटेन, बेल्जियम, जर्मनी, आयरलैंड, स्लोवाक और चेक गणराज्यों, नीदरलैंड, जोर्डन, फिनलैंड और तुर्की सहित कई देशों में पाया जा सकता है। जीओआइ (GOI) का इन सब कारोबारों में प्रत्यक्ष और अप्रत्यक्ष हिस्सा है जो गल्फ ब्रांड का उपयोग लाइसेंस के तहत करते हैं।
यूरोप में अधिकांश गल्फ अनुप्रवाह अभियान को 1983 के शुरू में कुवैत पेट्रोलियम निगम को बेचा गया। 1988 के क्यू8 (Q8) ब्रांड के तहत संबद्ध गल्फ फिलिंग स्टेशनों को ट्रेड में बदला गया। हालांकि, केपीसी (KPC) को गल्फ ऑयल (ग्रेट ब्रिटेन) बेचने के प्रयास विफल हुए क्योंकि पहले ब्रिटेन में रिफाइनरी सुविधाओं के निर्माण का आर्थिक प्रबन्ध करने के लिये ज़ारी किये गये बांड के संबंध में अचल जीओसी (GOC) की गारंटी दी गयी। शेवरॉन के द्वारा जीओ (GB) को लिया गया तथा उसके स्टेशनों ने गल्फ ब्रांड नाम तथा चिह्न का इस्तेमाल करना ज़ारी रखा जब तक 1997 में जब नेटवर्क को शैल को बेच दिया गया, हालांकि इस समय तक गल्फ ऑयल (GB) के बज़ाय गल्फ स्टेशनों के एक काफी बड़े अनुपात की व्यापारियों द्वारा आपूर्ति की गई। गल्फ 1997 में पूरी तरह से ब्रिटेन से हट गई थी। यह शेवरॉन द्वारा गल्फ ब्रांड के अंतिम प्रमुख "अनुप्रवाह" इस्तेमाल को दर्शाता है।